	SAŽETAK KARAKTERISTIKA LIJEKA



             
1.	NAZIV VETERINARSKOG LIJEKA

Credelio Plus, tableta za žvakanje, 3 tablete, (56,25 mg + 2,11 mg)
Credelio Plus, tableta za žvakanje, 3 tablete, (112,5 mg + 4,22 mg)
                                                 Credelio Plus, tableta za žvakanje, 3 tablete, (225 mg + 8,44 mg)
Credelio Plus, tableta za žvakanje, 3 tablete, (450 mg + 16,88 mg)
Credelio Plus, tableta za žvakanje, 3 tablete, (900 mg + 33,75 mg)


2. 	KVALITATIVNI I KVANTITATIVNI SASTAV

Aktivne supstance:

Jedna tableta za žvakanje sadrži:

	Credelio Plus tablete za žvakanje
	lotilaner
	milbemicin oksim

	Psi  (1,4 - 2,8 kg)
	56,25 mg
	2,11 mg

	Psi  (> 2,8‒5,5 kg)
	112,5 mg
	4,22 mg

	Psi  (> 5,5‒11 kg)
	225 mg
	8,44 mg

	Psi  (> 11‒22 kg)
	450 mg
	16,88 mg

	Psi  (> 22‒45 kg)
	900 mg
	33,75 mg


Pomoćne supstance:

Za spisak svih ekscipijenasa, pogledati dio 6.1.


3. 	FARMACEUTSKI OBLIK

Tableta za žvakanje.

Okrugla, bikonveksna tableta za žvakanje, bijele do bež boje, sa braonkastim tačkicama i zaobljenim ivicama, sa slovom "I" utisnutim na jednoj strani tablete.


4. 	KLINIČKI PODACI

4.1. 	Ciljne vrste životinja

Psi

4.2. 	Indikacije za upotrebu, za svaku ciljnu vrstu

Za primjenu kod pasa sa mešovitim infestacijama/infekcijama krpeljima, buvama, gastrointestinalnim nematodama, srčanim crvom i/ili plućnim vlašcima, ili pasa koji su izloženi riziku od navedenih stanja.
Primjena ovog lijeka je indikovana kada je istovremeno potrebno liječenje infestacije krpeljima/buvama i infekcije gastrointestinalnim nematodama, ili liječenje infestacije krpeljima/buvama uz prevenciju bolesti srčanog crva/angiostrongiloze.

Ektoparaziti
Za liječenje infestacija krpeljima (Dermacentor reticulatus, Ixodes ricinus, Rhipicephalus sanguineus i I. hexagonus) i buvama (Ctenocephalides felis i C. canis) kod pasa.

Lijek ima trenutnu i postojanu aktivnost ubijanja krpelja i buva u periodu od mjesec dana.

Lijek može da se koristi kao deo tretmana u kontroli alergijskog dermatitisa koji uzrokuju buve (engl. Flea Allergy Dermatitis - FAD).

Liječenje demodikoze koju prouzrokuje Demodex canis. 

Gastrointestinalne nematode
Za liječenje infekcija gastrointestinalnim nematodama: kukastim crvima (L4, nezreli odrasli (L5) i odrasli oblici Ancylostoma caninum), valjkastim crvima (L4, nezreli odrasli (L5) i odrasli oblici Toxocara canis i Toxascaris leonina) i bičastim crvima (odrasli Trichuris vulpis).

Srčani crv
Prevencija bolesti srčanog crva (Dirofilaria immitis).

Plućni vlašci
Prevencija angiostrongiloze smanjenjem nivoa infekcije nezrelim odraslim (L5) i odraslim oblicima Angiostrongylus vasorum (plućni vlašci), uz mjesečnu primjenu.

4.3. 	Kontraindikacije

Ne primjenjivati u slučajevima poznate preosetljivosti na aktivne supstance ili na bilo koju pomoćnu supstancu u sastavu lijeka.

4.4. 	Posebna upozorenja za svaku ciljnu vrstu

Sve pse u istom domaćinstvu treba tretirati odgovarajućim lijekom.

Krpelji i buve se moraju prikačiti na domaćina i započeti hranjenje da bi bili izloženi djelovanju aktivne supstance; stoga se rizik od infektivnih bolesti koje prenose krpelji/buve ne može isključiti.

Rezistencija parazita na bilo koju klasu antihelmintika može da se razvije posle česte, ponavljane upotrebe antihelmintika te klase. Stoga, primjena ovog lijeka treba da se zasniva na procjeni svakog pojedinačnog slučaja i na lokalnim epizootiološkim podacima o trenutnoj osjetljivosti ciljne vrste parazita, kako bi se ograničila mogućnost daljeg razvoja rezistencije selektivnim pritiskom.

Kod liječenja infekcija gastrointestinalnim nematodama, potrebu za ponavljanjem i učestalost ponavljanja tretmana, kao i izbor tretmana (ljekovi sa jednom aktivnom supstancom ili kombinovani ljekovi) treba da procijeni nadležni veterinar.

[bookmark: _Hlk63861545]Očuvanje efikasnosti makrocikličnih laktona je od ključnog značaja za prevenciju infekcija parazitom Dirofilaria immitis. Stoga se, da bi se rizik od razvoja rezistencije selektivnim pritiskom sveo na najmanju moguću mjeru, preporučuje da se na početku svake sezone srčanog crva, prije početka mjesečnih preventivnih tretmana, psi ispitaju na prisustvo antigena u cirkulaciji i mikrofilarija u krvi. Lijek nije efikasan protiv odraslih oblika D. immitis i nije indikovan za uklanjanje mikrofilarija.

4.5. 	Posebne mjere opreza pri upotrebi lijeka:

	Posebne mjere opreza prilikom upotrebe lijeka kod životinja

Svi podaci o bezbjednosti i efikasnosti lijeka su dobijeni u ispitivanjima na psima i štenadi starosti najmanje 8 nedjelja i telesne mase najmanje 1,4 kg. Primjena ovog lijeka kod štenadi mlađe od 8 nedelja ili tjelesne mase ispod 1,4 kg treba da se zasniva na procjeni odnosa koristi i rizika od strane odgovornog veterinara.

[bookmark: _Hlk63861655][bookmark: _Hlk63860096]Preporučenu dozu lijeka treba strogo poštovati kod pasa sa mutiranim genom MDR1(-/-) i nefunkcionalnim P-glikoproteinom, koji mogu uključivati kolije i srodne rase.

Prije prve primjene lijeka, pse u područjima endemskim za bolest srčanog crva ili pse koji su boravili u endemskim područjima treba ispitati na postojeću infekciju srčanim crvom. Prema procjeni veterinara, zaražene pse treba liječiti preparatima koji ubijaju odrasle srčane crve.

Primjena ljekova koji sadrže milbemicin oksim (kao što je ovaj lijek), ne preporučuje se kod pasa sa velikim brojem mikrofilarija u cirkulaciji, kako bi se izbjegle reakcije preosjetljivosti koje su povezane sa oslobađanjem proteina iz mrtvih ili umirućih mikrofilarija.

	Posebna upozorenja za lica koja primjenjuju veterinarski lijek na životinjama

Slučajno gutanje lijeka može uzrokovati gastrointestinalne poremećaje. Kako bi se djeci spriječio pristup, do trenutka primjene tablete treba držati u blisteru, a blistere u spoljašnjem pakovanju, van domašaja djece.

U slučaju nehotičnog gutanja tablete, treba odmah potražiti savjet ljekara i pokazati mu uputstvo za lijek ili pakovanje lijeka.

Nakon rukovanja tabletama oprati ruke.

4.6. 	Neželjena dejstva (učestalost i ozbiljnost)

Gastrointestinalni znaci (dijareja i povraćanje), anoreksija, mišićni tremor, letargija, pruritus i promjene u ponašanju su zabilježeni povremeno. Ove pojave su generalno bile samoograničavajuće i kratkotrajne.

Neurološki znaci (konvulzije, mišićni tremor i ataksija) su zabilježeni rijetko u uslovima nakon stavljanja u promet lijeka (Credelio) koji sadrži lotilaner kao jedinu aktivnu supstancu, u istoj dozi kao u ovom lijeku. Ovi znaci se obično povlače bez liječenja. 

Učestalost pojave neželjenih dejstava je klasifikovana prema sljedećoj konvenciji: 
- veoma često  (više od 1 od 10 životinja ispoljava neželjene reakcije tokom jednog tretmana)
- često (više od 1 ali manje od 10 životinja na 100 životinja)
- povremeno (više od 1 ali manje od 10 životinja na 1000 životinja)
- rijetko (više od 1 ali manje od 10 životinja na 10000 životinja)
- veoma rijetko (manje od 1 životinje na 10000 životinja, uključujući izolovane prijave)

Prijava neželjenih događaja je od velikog značaja jer omogučava kontinuirano praćenje bezbjednosti veterinarskih ljekova. Neželjeni događaj treba prijaviti veterinarskom radniku, nosiocu dozvole za stavljanje lijeka u promet ili Institutu za ljekove i medicinska sredstava (CInMED) na odgovarajućem obrascu koji je objavljen na stranici: www.cinmed.me.
Odgovarajući podaci za kontakt se nalaze u dijelu 16 uputstva za lijek.

4.7. 	Upotreba tokom graviditeta, laktacije i nošenja jaja

Bezbjednost ovog lijeka  nije ispitivana kod pasa namijenjenih za priplod, kod gravidnih kuja i kuja u laktaciji. Laboratorijske studije sprovedene sa aktivnim supstancama lijeka na pacovima, nisu dale nikakav dokaz teratogenog dejstva, niti bilo kakvog neželjenog efekta na reproduktivnu sposobnost mužjaka i ženki. 

Lijek se koristi samo u skladu sa procjenom odnosa koristi i rizika od strane odgovornog veterinara.


4.8. 	Interakcije sa drugim ljekovima i druge vrste interakcija

Pokazano je da su lotilaner i milbemicin oksim supstrati za P-glikoprotein (P-gp) i da stoga može doći do njihove interakcije sa drugim P-gp supstratima (npr. digoksinom, doksorubicinom) ili sa drugim makrocikličnim laktonima. Zbog toga istovremena primjena sa drugim P-gp supstratima može dovesti do povećanja toksičnosti.

4.9. 	Doziranje i način primjene

Oralna upotreba.

Lijek se primjenjuje u skladu sa sledećom tabelom, kako bi se obezbijedila primjena doze od 20 do 41 mg lotilanera/kg t.m. i 0,75 do 1,53 mg milbemicin oksima/kg t.m.

	Tjelesna masa psa
	Jačina i broj Credelio Plus tableta koje treba dati


	
	56,25 mg/
2,11 mg
	112,5 mg/
4,22 mg
	225 mg/
8,44 mg
	450 mg/
16,88 mg
	900 mg/
33,75 mg

	1,4 - 2,8 kg
	1
	
	
	
	

	> 2,8‒5,5 kg
	
	1
	
	
	

	> 5,5‒11 kg
	
	
	1
	
	

	> 11‒22 kg
	
	
	
	1
	

	> 22‒45 kg
	
	
	
	
	1

	> 45kg
	Odgovarajuća kombinacija tableta



Za životinje tjelesne mase > 45 kg treba koristiti odgovarajuću kombinaciju raspoloživih jačina tableta, kako bi se primijenila preporučena doza od 20-41 mg lotilanera/kg t.m. i 0,75-1,53 mg milbemicin oksima/kg t.m. 

Raspored primjene lijeka treba da se zasniva na individualnoj procjeni rizika za psa, lokalnoj epizootiološkoj situaciji i/ili epizootiološkoj situaciji u drugim područjima u kojima je pas boravio ili će boraviti. Ako je prema mišljenju veterinara kod psa potrebna ponovna primjena (ponovne primjene) lijeka, interval između dva tretmana mora biti mjesec dana.

Lijek treba koristiti kod pasa koji istovremeno imaju infestacije ektoparazitima (krpelji i buve) i infekcije endoparazitima (gastrointestinalne nematode i/ili prevencija bolesti srčanog crva / plućnog vlašca), ili kod pasa koji su izloženi riziku od ovih stanja. U suprotnom, treba koristiti antparazitike užeg spektra djelovanja.

Način primjene:
Lijek je u obliku tablete za žvakanje sa ukusom. Tablete za žvakanje se daju sa hranom ili poslije hranjenja.

Psi koji žive u područjima koja nisu endemska za bolest srčanog crva:
Lijek se može koristiti kao dio sezonskog tretmana krpelja i/ili buva kod pasa sa dijagnostikovanom infekcijom, ili sa rizikom od istovremene infekcije gastrointestinalnim nematodama ili plućnim vlašcima. Jednokratni tretman je efikasan za liječenje infekcije gastrointestinalnim nematodama.

Psi koji žive u područjima endemskim za bolest srčanog crva:
Prije primjene lijeka treba uzeti u obzir savjete navedene u djelovima 4.4 i 4.5.

Za prevenciju bolesti srčanog crva i istovremeno liječenje infestacije krpeljima i/ili buvama, lijek se mora davati u redovnim mjesečnim intervalima u periodu godine kada su prisutni komarci, krpelji i/ili buve. Prva doza lijeka se može dati nakon prvog mogućeg izlaganja komarcima, ali ne više od mjesec dana nakon toga.

Kada se ovaj lijek koristi kao nastavak terapije nekim drugim lijekom za prevenciju bolesti srčanog crva, prva doza se mora se dati u roku od mjesec dana od primjene poslednje doze prethodno korišćenog lijeka.

Kod pasa koji putuju u područja u kojima postoji bolest srčanog crva, sa primjenom lijeka treba početi u prvih mjesec dana po dolasku u takve oblasti. U cilju prevencije bolesti srčanog crva treba nastaviti sa primjenom lijeka jednom mesečno, a posljednja primjena treba da bude mjesec dana nakon što je pas napustio endemsko područje.

Plućni vlašci:
U endemskim oblastima, primjena lijeka jednom mjesečno će smanjiti nivo infekcije nezrelim odraslim jedinkama (L5) i odraslim jedinkama Angiostrongylus vasorum u srcu i plućima. Preporučuje se da se prevencija infekcije plućnim vlašcima nastavi najmanje jedan mjesec nakon posljednjeg kontakta sa puževima.

Za informacije o optimalnom vremenu za početak primjene ovog lijeka treba potražiti savjet veterinara.

Za liječenje demodikoze (uzrokovane Demodex canis):
Mjesečna primjena lijeka tokom 2 uzastopna mjeseca je efikasna i dovodi do značajnog poboljšanja kliničkih znakova. Liječenje bi trebalo nastaviti dok se ne postigne negativan rezultat kožnih proba najmanje 2 puta zaredom, sa razmakom od mjesec dana. Pošto je demodikoza multifaktorijalna bolest, preporučljivo je i da se tretira osnovna bolest na odgovarajući način.

4.10.  Predoziranje (simptomi, hitne mjere koje treba preduzeti, antidoti), ako je neophodno

Nisu zabilježene druge neželjene reakcije, osim onih koje su navedene u dijelu 4.6, kod štenadi (stare najmanje 8-9 nedjelja) nakon što im je primjenjena doza do 5 puta veća od maksimalne preporučene doze tokom 1-5 uzastopnih dana, ukupno 9 puta u jednomjesečnim intervalima; ili kod odraslih pasa (starijih od 11 mjeseci) nakon što im je primijenjena doza do 5 puta veća od maksimalne preporučene doze tokom 1-5 uzastopnih dana, ukupno 7 puta u jednomjesečnim intervalima; ili kod odraslih pasa (starosti oko 12 mjeseci) nakon što im je primjenjena doza do 6 puta veća od maksimalne preporučene doze kao jednokratni bolus.

[bookmark: _Hlk63857568][bookmark: _Hlk63861856]Nakon primjene doze 5 puta veće od maksimalne preporučene doze psima sa mutacijom gena MDR1(-/-) i nefunkcionalnim P-glikoproteinom, uočeni su prolazna depresija, ataksija, drhtavica, midrijaza i/ili prekomjerna salivacija.

4.11.  Karenca

Nije primjenljivo.


5. 	FARMAKOLOŠKI PODACI

Farmakoterapijska grupa: antiparazitski ljekovi, ektoparaziticidi, endektocidi za sistemsku upotrebu (milbemicin, kombinacije)
ATCvet kod:  QP54AB51

5.1. 	Farmakodinamski podaci

Lotilaner:

Lotilaner je insekticid i akaricid iz grupe izoksazolina. To je čist enantiomer koji djeluje na odrasle krpelje kao što su Dermacentor reticulatus, Ixodes hexagonus, I. ricinus i Rhipicephalus sanguineus, kao i na odrasle buve kao što su Ctenocephalides felis i C. Canis kao i Demodex canis. 

Lotilaner je snažann inhibitor GABA-zavisnih hloridnih kanala i u manjoj mjeri glutamat-zavisnih hloridnih jonskih kanala insekata i krpelja, što rezultira brzim uginućem krpelja i buva. Nije utvrđeno da na aktivnost lotilanera utiče rezistencija na organohlorine (ciklodiene, npr. dieldrin), fenilpirazole (npr. fipronil), neonikotinoide (npr. imidakloprid), formamidine (npr. amitraz) i piretroide (npr.cipermetrin).

Kod krpelja, djelovanje počinje u roku od 48 sati od njihovog kačenja na životinju i traje mjesec dana nakon primjene lijeka. Krpelji I. ricinus koji su bili prisutni na psu prije primjene lijeka, uginjavaju u roku od 8 sati.

Kod buva, djelovanje lijeka počinje u roku od 4 sata nakon infestacije i traje mjesec dana nakon primjene lijeka. Buve koje su bile prisutne na psu prije primjene lijeka uginjavaju u roku od 6 sati.

Lijek ubija već prisutne i novodošle buve na psima prije nego što ženka uspije da položi jaja. Zbog toga se prekida njihov životni ciklus i sprječava kontaminacija okoline buvama u područjima kojima pas ima pristup.

Milbemicin oksim:

Milbemicin oksim je makrociklični lakton sa sistemskim djelovanjem, izolovan iz fermentacije bakterije Streptomyces hygroscopicus var. aureolacrimosus. Sadrži dva glavna faktora, A3 i A4 (odnos A3:A4 je 20:80). Milbemicin oksim je antiparazitski endektocid sa aktivnošću protiv grinja, larvi i odraslih nematoda, kao i larvi (L3/L4) Dirofilaria immitis.

Aktivnost milbemicin oksima je povezana sa njegovim djelovanjem na neurotransmisiju kod beskičmenjaka. Milbemicin oksim, kao i avermektini i drugi milbemicini, povećava propustljivost membrane nematoda i insekata za hloridne jone, putem glutamat-zavisnih hloridnih jonskih kanala. To dovodi do hiperpolarizacije neuromuskularne membrane, flacidne paralize i uginuća parazita.

5.2. 	Farmakokinetički podaci

Apsorpcija
Lotilaner se brzo apsorbuje nakon oralne primjene i maksimalne koncentracije u plazmi dostiže u roku od 3-5 sati. Milbemicin A3 5-oksim i milbemicin A4 5-oksim se takođe brzo resorbuju nakon oralne primjene, sa Tmax od približno 2-4 sata za obe supstance. Hrana pospješuje resorpciju  lotilanera i milbemicin oksima. Bioraspoloživost lotilanera je 75%, a milbemicin (A3 i A4 5-oksima) oko 60%.

Distribucija
Lotilaner i milbemicin A3 i A4 5-oksimi se široko distribuiraju u organizmu pasa, sa volumenom distribucije nakon intravenske primjene od 3-4 L/kg. Vezivanje za proteine plazme je visoko i za lotilaner i za milbemicin oksim (> 95%).

Metabolizam i izlučivanje
Lotilaner se u maloj mjeri metaboliše u više hidrofilnih jedinjenja koja se nalaze u fecesu i urinu.

Glavni put eliminacije lotilanera je izlučivanje putem žuči, a manjim dijelom se izlučuje i putem bubrega (manje od 10% doze). Terminalno poluvrijeme eliminacije je oko 24 dana. Ovako dugo terminalno poluvrijeme obezbjeđuje održavanje efikasne koncentracije u krvi tokom čitavog perioda između dva tretmana. Sa ponovljenim mjesečnim dozama, zabilježena je neznatna akumulacija uz postizanje stanja dinamičke ravnoteže poslije primjene četvrte mjesečne doze.

Primarni metaboliti milbemicin oksima u fecesu i urinu pasa identifikovani su kao glukuronidni konjugati milbemicin A3 ili A4 5-oksima, dealkilirani milbemicin A3 ili A4 5-oksimi, i hidroksilizovani milbemicin A4 5-oksim. Hidroksimilbemicin A4 5-oksim je identifikovan samo u plazmi, ali ne i u urinu ili fecesu, što sugeriše na pretežno izlučivanje konjugovanih metabolita kod pasa.

Milbemicin A4 5-oksim se eliminiše sporije od milbemicin A3 5-oksima (klirens poslije intravenske primjene je bio redom 47,0 i 106,8 ml/h/kg) što je rezultiralo izlaganjem (AUC) milbemicin A4 većim od izlaganja milbemicin A3 5-oksimu. Srednje poluvrijeme eliminacije je bilo 27 sati za A3 i 57 sati za A4. Izlučivanje milbemicin A3 i A4 5-oksima je prije svega putem fecesa, a u manjoj mjeri i urinom.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)
Celuloza, prah
Laktoza, monohidrat
Celuloza, mikrokristalna, silikatna 
Aroma suvog mesa
Krospovidon
Povidon K 30
Natrijum laurilsulfat
Silicijum dioksid, koloidni, bezvodni
Magnezijum stearat

6.2. 	Inkompatibilnosti

Nije primjenljivo.

6.3.	Rok upotrebe

Rok upotrebe u originalnom pakovanju: 3 godine

6.4. 	Posebne mjere upozorenja pri čuvanju lijeka

Lijek ne zahtijeva posebne uslove čuvanja.

6.5. 	Vrsta i sastav pakovanja

Aluminijum/aluminijum blisteri upakovani u kartonsku kutiju.
Veličina pakovanja: 3 tablete.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćeni lijek ili ostatak lijeka se uništavaju u skladu sa važećim propisima.
Ljekove ne treba odlagati putem otpadnih voda ili kućnog otpada.


7. 	NOSILAC DOZVOLE ZA STAVLJANJE LIJEKA U PROMET
	
         Nosilac dozvole: PVU „Montvet“ Podgorica
         Ilije Plamenca lamela 103 bb, Podgorica, Crna Gora      
                
                                                            

8. 	BROJ DOZVOLE ZA STAVLJANJE LIJEKA U PROMET

Credelio Plus, tableta za žvakanje, 56,25mg + 2,11mg, blister, 3 (1x3) tableta za žvakanje:  
2040/25/43 - 2618
Credelio Plus, tableta za žvakanje, 112,5mg + 4,22mg, blister, 3 (1x3) tablete za žvakanje: 
2040/25/44 - 2619
Credelio Plus, tableta za žvakanje, 225mg + 8,44mg, blister, 3 (1x3) tablete za žvakanje:
2040/25/46 - 2620
Credelio Plus, tableta za žvakanje, 450mg + 16,88mg, blister, 3 (1x3) tablete za žvakanje:
2040/25/45 - 2622
Credelio Plus, tableta za žvakanje, 900mg + 33,75mg, blister, 3 (1x3) tableta za žvakanje:    
2040/25/47 - 2621

9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

	18.06.2025. godine


10. 	DATUM REVIZIJE TEKSTA 

[bookmark: _GoBack]	08.08.2025. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se izdaje samo na veterinarski recept.

